OzLabs/hebrew-wiki-articles huggingface dataset:
שיתוף הפעולה הביטחוני של מרכז אירופה

שיתוף הפעולה הביטחוני של מרכז אירופה (באנגלית: Central European Defense Cooperation – CEDC) שהוקם בשנת 2010 בפראונקירכן שבאוסטריה, הוא הפורום הגדול ביותר במרכז אירופה, המשמש כפלטפורמה לענייני ביטחון והגנה לשבע מדינות מרכז אירופה (אוסטריה, קרואטיה, צ'כיה, הונגריה, סלובקיה וסלובניה ומדינה משקיפה אחת פולין). הוא מפגיש את משרדי ההגנה של שבע המדינות, ומאפשר להם לחזק את הביטחון האזורי בתוך האיחוד האירופי ונאט"ו במסגרת השותפות לשלום (Partnership for Peace - PfP), על ידי קידום אינטרסים אזוריים ספציפיים של המשתתפים, ובהתאם לסדר העדיפויות הלאומי, האחריות והאינטרסים של המדינות.<ref name=":0"></ref>

הפורום חופף בשטחו, במידה רבה, את שטחיה של האימפריה האוסטרו־הונגרית.

בשנת 2022, נשיאות ה-CEDC מוחזקת על ידי הרפובליקה של אוסטריה.<ref name=":0" />

== פעילות ==
ה-CEDC מתמקד בתיאום מדיניות האיחוד האירופי, התמודדות עם אתגרים ואיומים אזוריים משותפים, ייזום פרויקטים בקרב כוחות מזוינים ובניית יכולות. מתוך מודעות לכך שביטחון אזורי קשור באופן מהותי לביטחון של אזורים שכנים, נוצר גם שיתוף פעולה עם שותפים במערב הבלקן.<ref name=":0" />

העבודה על היוזמות השונות מתואמת על ידי המדינה המשמשת כנשיאת הפורום. כל נשיאות נמשכת שנה קלנדרית אחת, והיא מורכבת מישיבות של שרי הגנה, מנהלי מדיניות הגנה וישיבות מבצעיות אחרות. בעבר התממשו פרויקטים צבאיים בתחומים שונים, לרבות כוחות מבצעים מיוחדים, טיפול במטעני חבלה מאולתרים, תמיכה רפואית, הכשרת טייסים והגנה מפני נשק להשמדה המונית (CBRN ; כימית, ביולוגית, רדיולוגית וגרעינית).<ref name=":0" />

לאחר משבר ההגירה באירופה במהלך השנים 2015–2016, פרויקטים צבאיים נותרו תחום עניין עבור ה-CEDC, אך המיקוד שלו הורחב גם לשיתוף פעולה אזרחי-צבאי, לפיתוח וחיזוק סינרגיות ברמה אזורית, הבנה משותפת של אתגרי ההגירה והגברת שיתוף הפעולה הבין-אזורי.<ref name=":0" />

פרויקט אזרחי-צבאי נוסף הוא פלטפורמת כישורי השפה, שמטרתו לקדם מדיניות שפה אזורית משותפת, לשיפור ולהעמקת שיתוף הפעולה הרב-צדדי באמצעות תכנון קונקרטי והצבת יעדים בתחום השפה. באמצעות תיאום מתאים בתחומים מרכזיים כגון חינוך לשוני, בדיקות שפה, עבודת מינוח ותרגום, נעשה שימוש מיטבי במשאבי השפה הן ברמה הדו-צדדית והן ברמה הרב-צדדית לעת טיפול במצבי חירום ואסון לאומיים, שמצריכים סיוע רב לאומי.<ref name=":0" />

== קישורים חיצוניים ==
* 

* [https://cedc.info/ אתר הארגון]

==הערות שוליים==

קטגוריה:ארגונים בין-ממשלתיים
קטגוריה:סלובניה: צבא וביטחון
קטגוריה:סלובקיה: צבא וביטחון
קטגוריה:הונגריה: צבא וביטחון
קטגוריה:צ'כיה: צבא וביטחון
קטגוריה:קרואטיה: צבא וביטחון
קטגוריה:אוסטריה: צבא וביטחון
קטגוריה:יחסי פולין–צ'כוסלובקיה
קטגוריה:סלובניה: יחסי חוץ
קטגוריה:סלובקיה: יחסי חוץ
קטגוריה:צ'כיה: יחסי חוץ
קטגוריה:הונגריה: יחסי חוץ
קטגוריה:פולין: יחסי חוץ
קטגוריה:קרואטיה: יחסי חוץ
קטגוריה:אוסטריה: יחסי חוץ
קטגוריה:ארגונים בין-לאומיים אזוריים
קטגוריה:אירופה: פוליטיקה
אמיר גת

אמיר גת (נולד ב-1973) הוא קצין צה"ל במילואים בדרגת תת-אלוף, שירת כטייס ומפקד בחיל האוויר.

== ביוגרפיה ==
גת התגייס לחיל האוויר ב-1991 וסיים קורס טיס כטייס במגמת תובלה. הוא השתחרר משירות הקבע ב-1999. לאחר לימודי הנדסת חשמל עבד כמהנדס חומרה באלביט מערכות. ב-2003 חזר לשירות קבע בחיל האוויר.

ב-2007 מונה למפקד טייסת 100 ובשנים 2009 עד 2012 פיקד על טייסת 120. בתפקידו הבא שימש ראש מחלקת תכנון אסטרטגי באגף התכנון. ב-2015 מונה למפקד בסיס שדה דב.

באוקטובר 2018 מונה לראש להק המודיעין והיה הראשון בתפקיד שאינו טייס קרב. מילא תפקיד זה עד אוגוסט 2021.

גת בעל תואר ראשון בהנדסת חשמל ותואר שני במדע המדינה מאוניברסיטת תל אביב. נשוי ואב לשלושה.

==קישורים חיצוניים==
* 

==הערות שוליים==

קטגוריה:בוגרי אוניברסיטת תל אביב
קטגוריה:טייסי חיל האוויר הישראלי
קטגוריה:מפקדי בסיס שדה דב
קטגוריה:ראשי להק המודיעין
קטגוריה:תתי-אלופים בחיל האוויר
קטגוריה:ישראלים שנולדו ב-1973
צבים כל הדרך למטה (סרט)

צבים כל הדרך למטה (באנגלית: Turtles All the Way Down) הוא סרט דרמה רומנטי אמריקאי, בבימויה של האנה מרקס ובכיכובם של איזבלה מונר, קרי קיצ'ינו, פליקס מאלארד וג'ודי ריס. הוא נכתב על ידי אייזק אפטאקר ואליזבת ברגר, בהתבסס על רומן מ-2017 בעל אותו שם מאת ג'ון גרין.<ref name="wvxu-2022-04-26"></ref>

צבים כל הדרך למטה הוא העיבוד החמישי לסרט או לתוכנית טלוויזיה לרומן מאת גרין, אחרי "אשמת הכוכבים" (2014), "ערים של נייר" (2015), "כשהשלג יורד" (2019) ו"מחפשים את אלסקה" (2019).<ref name="cincinnati-2022-04-26"></ref>

הסרט יצא בשירות הסטרימינג Max ב-2 במאי 2024. 

== תקציר העלילה ==
כשילדה בת 17 המתמודדת עם הפרעה טורדנית-כפייתית מתחברת מחדש לאהבת ילדותה, היא מתעמתת עם האפשרות למצוא אהבה ואושר יחד עם מחלת נפש.

== ליהוק ==
* איזבלה מונר בתור אייזה הולמס
* קרי קיצ'ינו בתור דייזי רמירז
* פליקס מאלארד בתפקיד דייוויס פיקט
* ג'ודי ריס בתפקיד ג'ינה הולמס
* מאליק ג'ונסון בתור מיכל טרנר
* ג'יי סמית'-קמרון בתור פרופסור אבוט
* פוארנה ג'אגנתן בתור ד"ר סינג
* האנה מרקס בתור הולי

== הפקה ==
הסרט היה שנים רבות בגיהנום פיתוחי. בתחילה הסרט נקנה לעיבוד קולנועי על ידי Fox 2000 Pictures עם פרסום הרומן ב-2017,<ref name="wvxu-2022-04-26"></ref> עם גרין ורוסיאנה האלסה רוחאס כמפיקים בפועל.<ref name="deadline-2017-12-05"></ref> אייזק אפטאקר ואליזבת ברגר הוכרזו ככותבי התסריט במאי 2018,<ref name="indystar-2018-05-10"></ref> והאנה מרקס הוכרזה כבמאית הסרט בינואר 2019.<ref name="thr-2019-01-11"></ref>

ההפקה התעכבה לאחר שחברת וולט דיסני רכשה את Fox 2000 Pictures. הפרויקט הונע מחדש על ידי אולפני ניו ליין סינמה, וזכויות ההפצה עברו ל-HBO Max.<ref name="wvxu-2022-04-26"></ref> הסרט מופק על ידי מרטי בואן, וויק גודפרי ואייזק קלאוזנר מחברת ההפקה Temple Hill Entertainment, שהפיקה את עיבודי המסך לרומנים הקודמים של גרין.<ref name="thr-2022-03-09"></ref>

הסרט הוכרז במרץ 2022, עם מרסד בתפקיד הראשי.<ref name="thr-2022-03-09"></ref> רייס, צ'יצ'ינו ומלרד הוכרזו כחלק מהקאסט בחודש שלאחר מכן.<ref name="deadline-2022-04-13"></ref> במאי 2022 הוכרז שגם ג'יי סמית'-קמרון, פוורנה ג'אגנתן ומאליק ג'ונסון יופיעו בסרט.<ref name="3More"></ref>

הצילום העיקרי החל בסינסינטי, אוהיו, ב-26 באפריל 2022.<ref name="wvxu-2022-04-26"></ref><ref name="cincinnati-2022-04-26"></ref>

== קישורים חיצוניים ==

== הערות שוליים ==

קטגוריה:סרטי 2024
קטגוריה:סרטי ניו ליין סינמה
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי דרמה רומנטית
קטגוריה:עיבודים לספרי ג'ון גרין
קטגוריה:סרטים אמריקאיים משנת 2024
סוזן בנט

סוזן בנט (באנגלית: Susan Bennett; נולדה ב-31 ביולי 1949) היא מדבבת אמריקאית ולשעבר זמרת הליווי של רוי אורביסון וברט בכרך. בקולה נעשה שימוש בתוכנת סירי.

== ביוגרפיה ==
סוזן בנט נולדה בברלינגטון. בשנת 1967 היא התחילה ללמוד בקולג' ובשנת 1971 היא סיימה אוניברסיטת בראון בה התמחתה בלימודים קלאסיים והתכוונה להיות מורה. 

לאחר הלימודים בנט השתתפה בכמה הצגות תיאטרון והייתה חברה בלהקת ג'אז.

בשנת 1974 היא הקליטה את קולה למערכת ממוחשת של בנק באטלנטה. בהמשך היא הקליטה עבור חברת תעופה דלתא איירליינס, תוכנות למידה ממוחשבת, חברות טלפון ומערכות GPS. בנט הוקלטה למספר רב של פרסומות. בנוסף לכך היא דיבבה בכ-10 סרטים. בשנת 1993 היא הייתה מפיקה של כמה פרקים בסדרת טלוויזיה Crossfire.

בשנת 2005 בנט הוקלטה על ידי חברת ScanSoft לצורכי פרויקט הקמת בסיס נתונים לניתוח דיבור. הקלטות קול אלו של בנט נוצלו עבור סירי על ידי חברת אפל בשנים 2011–2013. אפל אף פעם לא הצהירה של מי הקול, אך ניתוח שבוצע על ידי מומחים הוכיח שקול של "סירי" זה קול של סוזן בנט.

בשנת 2021 סוזן בנט הוקלטה עבור חברת UserWay. באותה שנה היא הצטלמה בסרט תיעודי Beyond Sixty.

בשנת 2022 דיבבה את קולה של מרגו, מערכת הבינה המלאכותית המתקדמת של הבית בסרט האימה "Margaux" בבימויו של סטיבן סי. מילר.

במקביל לקריירה בדיבוב בנט ממשיכה בקריירת זמרת. ביחד עם בעלה הם הקימה להקת ג'אז.

== חיים אישיים ==
בתקופת לימודיה באוניברסיטה היא הכירה את בעלה הראשון, שחקן ההוקי קרח קורט בנט. לאחר גירושים היא התחתנה בשנית עם מהנדס הקול והגיטריסט ריק הינקל. הזוג מתגורר באטלנטה, ג'ורג'יה.

==קישורים חיצוניים==

* 

* [https://www.latimes.com/entertainment/la-xpm-2013-oct-19-la-et-st-conversation-siri-susan-bennett-20131020-story.html ראיון עיתונאי עם סוזן בנט]
* [https://www.vox.com/2015/6/23/8831131/siri-voiceover-susan-bennett ביוגרפיה ותאור הקלטות של "סירי"]

==הערות שוליים==

קטגוריה:מדבבות אמריקאיות
קטגוריה:בוגרות אוניברסיטת בראון
קטגוריה:אמריקאיות שנולדו ב-1949
אפיציקלואיד

R {{=}} 3)}} .
בגאומטריה, אפיציקלואיד הוא עקומה הנוצרת על ידי התחקות אחר הנתיב של נקודה נבחרת על היקף מעגל – המכונה "אפיציקל" – שמתגלגל סביב מעגל קבוע על היקפו. זהו סוג מסוים של רולטה.

== משוואות ==
אם למעגל הקטן יש רדיוס r, ולמעגל הגדול יש רדיוס R, אזי ניתן לבטא את העקומה על ידי המשוואות הפרמטריות הבאות:

: <math>x (\theta) = (R + r) \cos \theta \ - r \cos \left( \frac{R + r}{r} \theta \right)</math>
: <math>y (\theta) = (R + r) \sin \theta \ - r \sin \left( \frac{R + r}{r} \theta \right),</math>

או, אם נסמן k=R/r:

: <math>x (\theta) = r (k + 1) \cos \theta - r \cos \left( (k + 1) \theta \right) \,</math>
: <math>y (\theta) = r (k + 1) \sin \theta - r \sin \left( (k + 1) \theta \right). \,</math>

או, בהצגה במישור המרוכב<ref>Epicycloids and Blaschke products by Chunlei Cao, Alastair Fletcher, Zhuan Ye</ref>:

: <math>z(\theta) = r(e^{i(k+1)\theta} - (k + 1)e^{ i\theta}) </math>

כאשר בכל הנוסחאות, <math>\theta \in [0, 2\pi]</math>.

== שטח ומאפיינים נוספים ==
אם k, היחס בין הרדיוס של המעגל הקבוע לרדיוס המעגל שמסתובב עליו, הוא מספר שלם חיובי, אז השטח של האפיציקלואיד הוא

: <math>A=(k+1)(k+2)\pi r^2.</math>

במקרה זה, העקומה סגורה, פשוטה, ויש לה k פינות חדות.

אם k הוא מספר רציונלי שניתן לכתיבה כשבר מצומצם כ-k=p/q עם q>1, אז העקומה סגורה, אינה פשוטה ויש לה p פינות. המעגל המסתובב מקיף את המעגל הקבוע q פעמים עד שהעקומה נסגרת.

אם k הוא מספר אי-רציונלי, העקומה לעולם לא תחזור על עצמה, והגרף שלה מהווה קבוצה צפופה בשטח שבין המעגל הקבוע (שרדיוסו R) לבין מעגל בעל רדיוס R+2r.

בכל המקרים, המרחק מראשית הצירים אל העקומה משתרע על הטווח שבין R ל- R+2r.<gallery caption="דוגמאות לאפיציקלואידים">
קובץ:Epicycloid-1.svg|k = 1: קרדיואידה
קובץ:Epicycloid-2.svg|k = 2: נפרואידה
קובץ:Epicycloid-3.svg|k = 3: טרפולואידה
קובץ:Epicycloid-4.svg|k = 4: קוואטרפולואידה
קובץ:Epicycloid-2-1.svg|k = 2.1 = 21/10
קובץ:Epicycloid-3-8.svg|k = 3.8 = 19/5
קובץ:Epicycloid-5-5.svg|k = 5.5 = 11/2
קובץ:Epicycloid-7-2.svg|k = 7.2 = 36/5
</gallery>האפיציקלואיד הוא מקרה מיוחד של האפיטרוכואיד.

אפיציקלואיד עם פינה אחת נקרא קרדיואידה, ועם שתי פינות - נפרואידה.

האפיציקלואיד והאבולוט שלו דומים זה לזה.

== ראו גם==
* ציקלואידה
* אפיטרוכואיד
* היפוטרוכואיד
* קבוצת מולטיברוט

==קישורים חיצוניים==

* 

== הערות שוליים ==

קטגוריה:עקומות
דש (ביגוד)

דשים הם זוג רצועות בד המקופלות בחזית המקטורן או במעילים. הדשים נמצאים לרוב על חליפות ג'קטי ספורט ובלייזרים. בדרך כלל הם מיוצרים על ידי קיפול הקצוות הקדמיים של החליפה, ותפירתם לצווארון (החלק שנמצא מאוחרי הצוואר). יש שלושה סוגים שונים של דשים: דשים מחורצים (הסוג הרגיל הנפוץ ביותר)<ref></ref>, הדשים המחודדים הרשמיים יותר (לרוב בפראק וקפוטה) ודשי צעיף (לרוב בטוקסידו).

== סוגי הדשים ==
=== דש מחורץ ===
דש מחורץ
הדש המחורץ נתפר לצווארון בזווית המתעקלת כלפי מטה, ויוצר מראה של חריץ בדש. הוא הדש הסטנדרטי למקטורנים בעלי טור אחד של כפתורים, מקטורן בעל שני טורי כפתורים עם דשים מחורצים הוא דבר נדיר. גודל החריץ משתנה בין חליפה לחליפה, וחריץ קטן מכונה גם "פה דג" (מאנגלית:fishmouth). דש מחורץ הוא סוג הדש הראשון שהומצא, וגם סוג הדש הנפוץ ביותר.

=== דש מחודד ===
דש מחודד
הדש המחודד הוא סוג הדש הרשמי ביותר, הוא משמש במקטורנים בעלי שני טורים של כפתורים, מעילי זנבות לערב (עניבה לבנה), מעילי זנבות לבוקר (לבוש בוקר)<ref>עניבה לבנה ולבוש בוקר הם זוג קודי הלבוש הרשמים ביותר בעולם המערבי, הראשון נלבש משש בערב והשני נלבש לפני שש בערב.</ref>,וטוקסידו (גם עם טור אחד, וגם עם שני טורים של כפתורים). בשנות העשרים והשלושים של המאה העשרים נחשב הדש המחודד לבחירה מסוגננת. באותה תקופה עבר הדש המחודד גם לבגדי יום, בגלל הפופולריות העולה של מעילי ארוחת ערב בעלי דש מחודד. חיתוך דשים מחודדים בחליפה בעלת טור אחד של כפתורים נחשבת למשימה קשה גם אצל חייטים מנוסים<ref></ref>.

=== דש צעיף ===
דש צעיף
דש הצעיף הוא פיסה חלקה של בד ללא חירוץ. מקורו הוא במקטורן העישון הוויקטוראני. (בגד שנועד להגן על החליפה מעשן הסיגרים) הוא משמש בטוקסידואים, מעילי ארוחת ערב וכמה מעילים צבאיים.
מקטורן עישון

== תכונות של דשים ==
לדש השמאלי יש חור שנועד להחזיק פרח או סיכה ייעודית, וכדי להחזיק פרחים לדש יש בחלק האחורי שלו חוט שדרכו משחילים את הגבעול או את החוט של הפרח אם מדובר בפרח מלאכותי<ref></ref>. רוחב הדש השתנה הרבה פעמים מאז המצאתו<ref></ref>. האופנה הנוכחית היא דשים צרים. אבל כמה מעצבים טוענים שרוחב הדש צריך להיות קצת אחרי אמצע הדרך בין איפה שהצווארון המקטורן נגמר לתפר של השרוולים.

== ראו גם ==
* חליפה
* טוקסידו
* פראק
* קפוטה
* סיכת דש

==קישורים חיצוניים==

== הערות שוליים ==

2022 08

קטגוריה:ביגוד
אזנקוט

אַזֶנקוֹט (אוזנקוט) הוא שם משפחה יהודי-מרוקאי. ישנן שתי סברות למקור שם משפחה זה:
# אזנקוט הוא שם מרוקאי, שפירושו "איילה" בברברית מרוקאית. במרוקו אף קיים שבט בעל שם זהה באזור אזה איזנקאד (Akka Izenkad), דרום-מערב מרוקו, סמוך לנווה המדבר טאטא . השבט אזנקוט פרס את חסותו על יהודים באזור. השינוי שחל במקרים מסוימים בהגיית השם מאזנקוט לאיזנקוט, כמו במקרה של הרמטכ"ל לשעבר גדי איזנקוט, הוא או בהשפעה צרפתית בימי הכיבוש הצרפתי על מרוקו, או בשל כתיב שגוי בזמן העלייה לארץ ישראל.
# משפחות יהודיות שהיגרו מרוסיה ומפולין למרוקו. ביידיש ובגרמנית, פירושו ברזל. אף על פי שזהו הסבר המניח את הדעת למקור השם, הוא כמעט בוודאות איננו סביר; אייזנקוט רחוק מלהיות שם נפוץ בקרב יהודי אירופה.<ref></ref>

השם מתועד בתפוצת יהדות ספרד כבר ב. התיעוד הראשון של השם היה בדמותו של רבי סעדיה אזנקוט שמקורו בעיר מרקש, ונדד להולנד, שם היה מורה של התאולוג השווייצרי יוהאן היינריך הוטינגר . כמו כן ידוע ממשפחה זו רבי שלמה אוזנקוט שהיה דיין וראש ישיבה במרקש.

== קישורים חיצוניים ==
* 
* 
* 
* 

== הערות שוליים ==

קטגוריה:שמות משפחה ביהדות צפון אפריקה
ברי פרידלנדר

ברי פרידלנדר (נולד בתל אביב בשנת 1954) הוא צלם ישראלי שפיתח שיטת צילום שמצרפת תמונות דיגיטליות כך שנפרשת פנורמת צילום רחבה.<ref></ref> עבודותיו נכללות באוספים של מוזיאון ישראל, מוזיאון תל אביב, מוזיאון פול גטי בלוס אנג'לס, המוזיאון היהודי של ניו יורק, המוזיאון לאמנות מודרנית בניו יורק, אוסף הפניקס ובקרב אוספים פרטיים בישראל ומחוצה לה.<ref></ref>

== ביוגרפיה ==
פרידלנדר סיים תואר ראשון בחוג לקולנוע וטלוויזיה של אוניברסיטת תל אביב בשנת 1980.

ב-1984 זכה בפרס ז'ראר לוי לעידוד היצירה בצילום שמוענק לצלמים ישראלים על ידי מוזיאון ישראל בירושלים. ב-2001 זכה בפרס ליאון קונסטנטינר לצילום של מוזיאון תל אביב לאמנות, יחד עם חנה סהר.<ref></ref> ב-2004 הוצגו תצלומיו של פרידלנדר בתערוכת יחיד בגלריה של אנדראה מייזלין בניו יורק, שם הוצגה גם ב-2011 תערוכת יחיד נוספת שלו.<ref></ref>

בשנת 2007 הציג מוזיאון תל אביב תערוכת יחיד בשם "ברי פרידלנדר: תמונות 1994 – 2006" אותה אצר משה ניניו. באותה שנה הציג במוזיאון לאמנות מודרנית בניו יורק תערוכה בשם "Place and Time", אצר אותה פיטר גלאסי.<ref></ref><ref></ref>

ב-2009 זכה בפרס דיזנגוף לאמנות הציור והפיסול. לדברי חברי ועדת השופטים, הפרס ניתן על תרומתו החשובה לאמנות הצילום בארץ ולחשיפת האמנות הישראלית בזירה הבין-לאומית.<ref></ref>

ב-2010 זכה בפרס סנדברג לאמנות ישראלית מטעם מוזיאון ישראל. מנימוקי השופטים לזכייתו: "... פרידלנדר הוא מהחשובים והבולטים באמני ישראל שיצירותיו הוצגו במיטב המוזיאונים בעולם. פיתח זן ייחודי של צילום-רצף דיגיטלי וכל תצלום גדוש אירועים חזותיים. המורכבות התוכנית והצורנית של יצירותיו ועוצמתן החזותית הן יסודות האיכות היוצאת מן הכלל המאפיינת את יצירתו כולה".<ref></ref>

צילומיו של פרידלנדר שימשו לעטיפת שני אלבומי אוסף של להקת הרוק הישראלית משינה – "גבירותי ורבותי: משינה" (1989) ו"האוסף השני" (1995).

== תערוכות יחיד ==
* 1985 – קפה כסית, מוזיאון ישראל
* 1987 – מרכז הצילום של אתונה, יוון
* 2004 – גלריית אנדריאה מייזלין, ניו יורק
* 2007 – מוזיאון תל אביב
* 2008 – המוזיאון היהודי בפריז
* 2011 – גלריית אנדריאה מייזלין, ניו יורק

== מבחר תערוכות קבוצתיות ==

== פרסים ==
* 1984 – פרס ג'ראר לוי לצלם צעיר, מוזיאון ישראל, ירושלים
* 2001 – פרס קונסטנטינר לצילום לאמן ישראלי, מוזיאון תל אביב לאמנות, תל אביב
* 2010 – פרס סנדברג לאמן ישראלי, מוזיאון ישראל, ירושלים

== קישורים חיצוניים ==
* [https://www.youtube.com/watch?v=qNjGLdmOwwg&ab_channel=BookLeafing דפדוף בספר - צלם ברי פרידלנדר]

== הערות שוליים ==

קטגוריה:צלמים ישראלים
קטגוריה:זוכי פרסים ישראליים לצילום
קטגוריה:זוכי פרס ז'ראר לוי
קטגוריה:זוכי פרס קונסטנטינר
קטגוריה:ישראלים שנולדו ב-1954
Jump They Say

"Jump They Say" (בעברית: "קפוץ הם אומרים") הוא שיר של הזמר הבריטי דייוויד בואי, מאלבומו ה-18 Black Tie White Noise והיה לסינגל הראשון מן האלבום שפורסם במרץ 1993.

==רקע==
בשיר דייוויד בואי חלק את רגשותיו בנוגע לסכיזופרניה בה לקה אחיו למחצה טרי, ששם קץ לחייו ב-16 בינואר 1986 כאשר נעמד על מסילת רכבת. המילים מספרות על אדם שהגיע למצב של ייאוש בשל הלחץ שהופעל עליו. בואי אף חלק את רגשותיו בנוגע לקפוץ אל עבר הלא נודע.

==וידאו קליפ==
בוידאו קליפ עצמו, נראה בואי לבוש כאיש עסקים שנמצא בפרנויה מהקולגות שלו מכך שלכאורה הוא חושב שעורכים בו ניסויים ומוצאים בו השפעה מטרידה, ומאלצים אותו לקפוץ מגג בניין החברה אל מותו. בואי נראה עולה במעלית ועומד על גג הבניין ומחליט לקפוץ במטרה לשים קץ לחייו וכשהוא נופל למטה מתאספים מסביבו אנשים שהתעצבו ובכו עקב כך שקפץ ושם קץ לחייו. בווידאו קליפ ניכרת השפעה כבדה מסרטו של ז'אן-לוק גודאר "אלפאוויל" (1965), מסרטו של סטנלי קובריק "התפוז המכני" (1971), מסרטו של כריס מרקר "המזח" (1962), ומסרטו של אורסון ולס "המשפט" (1962).

==קידום השיר==
כשיר מוביל שיצא מהאלבום Black Tie White Noise, הוא זכה לקידום מכירות ניכר שקיבל דחיפה מחברת התקליטים החדשה של בואי "Savage Records".

==קישורים חיצוניים==

קטגוריה:שירי 1992
קטגוריה:סינגלים מ-1993
קטגוריה:שירי דייוויד בואי
קטגוריה:שירים באנגלית
קטגוריה:שירים שנכתבו על ידי דייוויד בואי
קטגוריה:שירים שהופקו על ידי נייל רוג'רס
קטגוריה:וידאו קליפים שבוימו על ידי מארק רומנק
קטגוריה:שירי הנצחה
קטגוריה:שירים על התאבדות
קטגוריה:סינגלים בהוצאת אריסטה רקורדס
ריקוד האסם

ריקוד האסם (באנגלית: The Barn Dance) הוא סרט הנפשה קצר אמריקאי של מיקי מאוס שיצא לאקרנים לראשונה בשנת 1929, הרביעי בסדרת סרטי "מיקי מאוס"<ref name="movies"></ref> והראשון מבין תריסר הסרטים הקצרים שיצאו במהלך אותה שנה. הוא בוים על ידי וולט דיסני ואב אייוורקס ששימש בתור האנימטור הראשי.<ref></ref> על כרזת הסרט הכותרת כתובה כ"ריקוד אסם" (Barn Dance), בעוד שהכותרת המלאה מופיעה בפתיח הסרט.

== עלילה ==
"ריקוד האסם" אשר מופיע בכותרת הסרט הוא האירוע שמפגיש את מיני מאוס ושני המחזרים שלה: מיקי ופיט. האחרונים וכלי הרכב שלהם נראים לראשונה מגיעים לביתה של מיני בניסיון לאסוף אותה לריקוד. מיקי מופיע בעגלה עם הסוס שלו בעוד פיט במכונית שזה עתה נרכשה.

מיני בוחרת בתחילה בפיט להסיע אותה לריקוד אך המכונית מתקלקלת ומתפרקת באופן בלתי צפוי, רק אז היא פונה ועונה להזמנתו של מיקי. מאוחר יותר באסם, מיקי ומיני נראים רוקדים יחד לצד שאר חיות חווה, אבל מיקי מתגלה כרקדן מגושם למדי בכך שהוא דורך שוב ושוב על רגליה של מיני. כתוצאה מכך היא דוחה את הזמנתו לריקוד שני, ובמקום זאת היא מקבלת הצעתו של פיט, שמתגלה כשותף טוב יותר לריקוד.

מיקי המתוסכל מנסה לפתור את הבעיה שלו על ידי הנחת בלון במכנסיים שלו, שנראה שעוזר לו להיות "קל רגליים", והוא ניגש לבקש ממיני ריקוד נוסף. מיני מסכימה ומופתעת לגלות כי כישורי הריקוד שלו השתפרו. פיט, שמגלה במהרה את הטריק של מיקי, חושף אותו ומצביע עליו בפני מיני, שנגעלת בעליל מניסיון ההונאה שלו. כתוצאה מכך, היא עוזבת את מיקי וממשיכה לרקוד עם פיט, ומשאירה את מיקי בוכה על הרצפה.

== דמויות ומדבבים ==
* מיקי מאוס – וולט דיסני
* מיני מאוס – וולט דיסני
* פיט – וולט דיסני

== הפקה ==
כמו הסרט הקודם של מיקי, "ספינת הקיטור וילי" משנת 1928, סרט זה תוכנן כסרט קולי, ויש בו הרבה שימושים בשמע, כולל מיקי שמשתמש בברווז חולף כצופר למכונית שלו. גם סצנת הריקוד בסרט מדגימה את הכישרון ההולך וגובר של הסטודיו בשילוב פעולות מצוירות עם קצב מוזיקלי.<ref></ref>

סרט זה בולט בכך שהוא מציג את מיקי נדחה על ידי מיני לטובת פיט, משהו שהיה נדיר אפילו בסרטים מצוירים עתידיים. זהו גם מראה יוצא דופן של דמותו של פיט; בעוד הוא הוצג בעבר כנבל מאיים, כאן הוא ג'נטלמן מנומס. בנוסף, מיקי לא הוצג כגיבור אלא כמחזר צעיר ולא יעיל למדי. בעצב ובבכי שלו על כישלונו, מיקי נראה רגשי ופגיע בצורה יוצאת דופן.<ref name="movies" />

סגנון הלבוש והמכונית של פיט היו ההשראה להופעתו בסרט הקצר "השג לך סוס!" משנת 2013.<ref name="movies" />

== ביקורת ==
עיתון חדשות הקולנוע "The Film Daily", כתב העת "Motion Picture News" ומגזין וראייטי נתנו לסרט ביקורות אשר החמיאו על האפקטים הקוליים והצד הקומי שבו.<ref></ref><ref></ref><ref></ref>

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:דיסני: סרטי הנפשה
ז'וטה (כדורגלן)

ז'ואאו פדרו נבש פיליפה (בפורטוגזית: João Pedro Neves Filipe; נולד ב-30 במרץ 1999 בליסבון שבפורטוגל), הידוע בכינוי ז'וטה (בפורטוגזית: Jota), הוא כדורגלן פורטוגזי המשחק בעמדת קשר הכנף בקבוצת אל איתיחאד מליגת העל הסעודית.

== קריירת מועדונים ==
ז'וטה גדל במחלקת הנוער של בנפיקה ליסבון, ובשנת 2017 החל לשחק בקבוצת המילואים של המועדון. ב-25 בפברואר 2019 ערך את הופעת הבכורה שלו במועדון, בניצחון 4-0 על צ'אווס במסגרת המחזור ה-23 בליגת העל הפורטוגלית בעונת . בסך הכל ערך 23 הופעות ליגה במדי המועדון.

ב-5 באוקטובר 2020 הושאל ז'וטה למשך עונה אחת לריאל ואיאדוליד מהלה ליגה. ב-22 בדצמבר ערך את הופעת הבכורה שלו במועדון, בניצחון 3-1 על גרנדה במסגרת המחזור העשירי בליגה לעונת 2020/2021. במשחק זה הבקיע את שער הבכורה שלו במועדון. בסך הכל ערך 17 הופעות ליגה במהלך תקופת ההשאלה, בהן הבקיע שער אחד.

ב-1 בספטמבר 2021 הושאל ז'וטה למשך עונה אחת לסלטיק מליגת העל הסקוטית. ב-11 בספטמבר ערך את הופעת הבכורה שלו במועדון, בניצחון 3-0 על רוס קאונטי במסגרת המחזור החמישי בליגה לעונת . ב-23 בספטמבר הבקיע את שער הבכורה שלו במועדון, בניצחון 3-0 על ריית' רוברס במסגרת גביע הליגה הסקוטית. ב-3 באוקטובר הבקיע את שער הבכורה שלו בליגה, בניצחון 2-1 על אברדין במסגרת המחזור השמיני בליגה. בסך הכל ערך 29 הופעות ליגה במהלך תקופת ההשאלה, בהן הבקיע עשרה שערים. ב-1 ביולי 2022 חתם על חוזה קבוע לחמש עונות במועדון.

== תארים ==
;בנפיקה ליסבון
* אליפות פורטוגל (1): 2018/2019
* הסופר קאפ הפורטוגלי (1): 2019/2020

;סלטיק
* אליפות סקוטלנד (1): 2021/2022
* גביע הליגה הסקוטית (1): 2021/2022

;נבחרת פורטוגל עד גיל 19
* אליפות אירופה עד גיל 19 (1): 2018

;נבחרת פורטוגל עד גיל 17
* אליפות אירופה עד גיל 17 (1): 2016

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני ריאל ואיאדוליד
קטגוריה:כדורגלני סלטיק
קטגוריה:כדורגלני אל-איתיחאד
קטגוריה:ספורטאים פורטוגזים בספרד
קטגוריה:ספורטאים זרים בסקוטלנד
קטגוריה:ספורטאים פורטוגזים בערב הסעודית
קטגוריה:פורטוגזים שנולדו ב-1999
טים פריצה

בו טים ראדה טייגר פריצה (בשוודית: Bo Tim Rade Tiger Prica; נולד ב-23 באפריל 2002 בהלסינגבורג שבשוודיה) הוא כדורגלן שוודי המשחק בעמדת החלוץ בקבוצת טירול מהבונדסליגה האוסטרית, בהשאלה מאולבורג בולדספילקלוב. הוא בנו של הכדורגלן ראדה פריצה.

== קריירת מועדונים ==
פריצה החל לשחק כדורגל במחלקת הנוער של נארדו. בין השנים 2012–2014 שיחק במחלקת הנוער של מכבי תל אביב, ובשנת 2014 הצטרף למחלקת הנוער של מאלמה. ב-18 ביולי 2019 ערך את הופעת הבכורה שלו בקבוצה הבוגרת של המועדון, בניצחון 4-0 על באלימנה יונייטד במסגרת הסיבוב הראשון של מוקדמות הליגה האירופית לעונת 2019/2020. ב-18 באוגוסט ערך את הופעת הבכורה שלו בליגת העל השוודית, בניצחון 5-0 על פאלקנברג במסגרת המחזור ה-20 לעונת . בסך הכל ערך חמש הופעות ליגה במדי המועדון.

ב-10 באוגוסט 2020 חתם פריצה על חוזה לארבע עונות באולבורג בולדספילקלוב מליגת העל הדנית. ב-13 בספטמבר ערך את הופעת הבכורה שלו במועדון, בתיקו 0-0 נגד לינגבי במסגרת המחזור הראשון בליגה לעונת . ב-28 בפברואר 2021 הבקיע את שער הבכורה שלו במועדון, בתיקו 2-2 נגד נורשלן במסגרת המחזור ה-18 בליגה. בעונה וחצי הראשונות שלו במועדון ערך 42 הופעות ליגה, בהן הבקיע ששה שערים.

ב-24 בינואר 2022 הושאל למשך עונה וחצי לטירול מהבונדסליגה האוסטרית. ב-12 בפברואר ערך את הופעת הבכורה שלו במועדון, בתיקו 2-2 נגד שטורם גראץ במסגרת המחזור ה-19 בליגה לעונת . בסך הכל ערך 17 הופעות ליגה במהלך חצי העונה הראשונה שלו במועדון. ב-24 ביולי הבקיע את שער הבכורה שלו במועדון, בהפסד 2-1 לאוסטריה לוסטנאו במסגרת המחזור הראשון בליגה לעונת .

== קישורים חיצוניים ==

== הערות שוליים ==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:הלסינגבורג: כדורגלנים
קטגוריה:כדורגלני מאלמה
קטגוריה:כדורגלני אולבורג
קטגוריה:שוודים ממוצא קרואטי
קטגוריה:שוודים ממוצא סרבי
קטגוריה:שוודים שנולדו ב-2002
ליסה יוהנסון

ליסה יוהנסון בהופעת פרידה של דרקוניאן מהייקה, 2022.
ליסה יוהנסון (Lisa Johansson; נולדה ב-27 באוקטובר 1981) היא זמרת מטאל גותי שוודית בלהקת Draconian המנגנת דום-דת' גותי. היא ידועה בקולה המלאכי הצלול, הברור ומלא האנרגיה.

ליסה הצטרפה ל-Draconian בשנת 2002 והקליטה איתם את הדמו Dark Oceans We Cry ואת האלבומים Where Lovers Mourn, Arcane Rain Fell, The Burning Halo, Turning Season Within ו-A Rose For The Apocalypse. היא עזבה ב-2011 משום שרצתה להקדיש יותר זמן למשפחתה ובייחוד לבנה. החליפה אותה בלהקה הזמרת הייקה לנגהנס מדרום אפריקה. בשנת 2022 חזרה ליסה ללהקה והייקה עזבה.

ליסה העידה על עצמה שהיא שרה מאז ומתמיד, ושמוזיקה הייתה תמיד חלק ממנה. הזמרת האהובה עליה ומקור השראתה היא שרון דן אדל מ-Within Temptation.

בנוסף לקריירה המוזיקלית שלה, יוהנסון עובדת כמוכרת ומעצבת פרחים. היא אוהבת טבע, אמנות ועיצוב.

== דיסקוגרפיה ==

עם Draconian:
* Dark Oceans We Cry, 2002
* Where Lovers Mourn, 2003
* Arcane Rain Fell, 2005
* The Burning Halo, 2006
* Turning Season Within, 2008
* A Rose for the Apocalypse, 2011

בנוסף הקליטה כזמרת אורחת שירים עם Shadowgarden, Distorted ו-Grimfaith.

== קישורים חיצוניים ==

* 
* [https://metalstorm.net/bands/bandmember.php?member_id=2023 דף מידע ושאלות ותשובות על ליסה יוהנסון] באתר Metal Storm

קטגוריה:מוזיקאי מטאל גותי
קטגוריה:זמרות שוודיות
With Me

"With Me" (בעברית: "יחד איתי") הוא הסינגל השני של להקת הבנות האמריקאית דסטיניז צ'יילד. את השיר הוציאה לאור חברת התקליטים קולומביה רקורדס, והוא נכלל כסינגל השני מתוך אלבום הבכורה של הלהקה, Destiny's Child. את המילים והלחן של "With Me (Part 1)" חיברו ג'רמיין דופרי, מאסטר פי ומנואל סיל ג'וניור, ובחלקו השני הצטרפו אליהם לקרדיט על הכתיבה חברות הלהקה: לטבייה רוברסון, לטויה לאקט, ביונסה נואלס וקלי רולנד. לדבריהן, "With Me" נכתב כשיר תגובה ל-"" של אשר. הוא הגיע למקום ה-19 במצעד הסינגלים הבריטי.

== וידאו קליפ ==
את הווידאו קליפ הרשמי של השיר ביים דארן גרנט, שביים גם את הקליפים לשני חלקיו של "No, No, No". חברות הדסטיניז צ'יילד מופיעות כארבע דמויות שונות: נואלס מגלמת בתולת ים בתוך אגם כחלחל, רוברסון מופיעה כג'יני בתוך חדר כתום, רולנד היא ענקית במועדון לילה בעיר ולאקט היא הדמות הנשית לספיידרמן. הן מופיעות יחד בתלבושות אפורות בסצנה אחת, ולאחר מכן לובשות שמלות אדומות כשעיניהן מכוסות.

== הצלחה מסחרית ==
בארצות הברית, כיוון שיצא לאיירפליי בלבד, לא הורשה להיכנס לבילבורד הוט 100 ולמצעד שירי ה-R&B/היפ הופ. באותה עת אושר רק לסינגלים שפורסמו בפורמט מסחרי בלבד. כתוצאה מכך, "With Me" נכנס רק למצעד שירי ה-R&B/היפ הופ (איירפליי) ולמצעד השירים הקצביים במקום ה-36 וה-35 בהתאמה.

== רשימת השמעה ==

מקסי-סינגל בריטי ואירופאי (תקליטור 1)<ref></ref>
# "With Me (Part 1)" (בהשתתפות JD) – 3:27
# "With Me (Part 2)" (בהשתתפות מאסטר פי) – 4:14
# "With Me (Part 1)" (אינסטרומנטלי) – 3:28
#"Second Nature" – 5:09

סינגל בריטי (תקליטור 2)<ref></ref>
#"With Me" (גרסת רדיו מלאה) – 3:42
#"With Me" (גרת הדמו) – 3:55
#"With Me" (מיקס עם ראפ) – 4:03
#"With Me" (מיקס ללא ראפ) – 4:03

סינגל קידום אמריקאי (תקליטור)<ref></ref>
#"With Me (Part 2)" (גרסת הרדיו) (בהשתתפות מאסטר פי) – 3:36
#"With Me (Part 2)" (ללא ראפ) (בהשתתפות מאסטר פי) – 2:39
#"With Me (Part 1)" (גרסת האלבום) (בהשתתפות JD) – 3:27
#"With Me (Part 3)" (גרסת מיקס בריטי) – 3:53
#"With Me (Part 4)" (גרסת מיקס בריטי עם ראפ) – 4:03
#"With Me (Part 2)" (אינסטרומנטלי) – 4:14
#"With Me (Part 4)" (אינסטרומנטלי) – 4:03
#"With Me (Part 2)" (הוק 1) – 0:10
#"With Me (Part 2)" (הוק 2) – 0:05
#"With Me (Part 3)" (הוק 1) – 0:10
#"With Me (Part 3)" (הוק 2) – 0:05

== מיקומי שיא ==

== היטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| ארצות הברית
| 20 באפריל 1998
| רדיו אורבני עכשווי
| rowspan="2"| קולומביה
|<ref></ref>
|-
! scope="row"| הממלכה המאוחדת
| 29 ביוני 1998
| קלטת שמע תקליטור מקסי
|<ref></ref>
|}

== קישורים חיצוניים ==

== ביאורים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי ג'רמיין דופרי
קטגוריה:שירים שהופקו על ידי ג'רמיין דופרי
קטגוריה:סינגלים בהוצאת קולומביה רקורדס
דינמו מוסקבה (אגודת ספורט)

אגודת הספורט דינמו (ברוסית: МГО ВФСО «Динамо»), הידועה בשם אגודת דינמו מוסקבה (Динамо Москва) היא אגודת ספורט בעיר מוסקבה, רוסיה, שנוצרה בחסות השירות החשאי הסובייטי והעומד בראש פליקס דזרז'ינסקי, ב-18 באפריל 1923.

האגודה טיפחה מספר רב של ספורטאים ומדליסטים אולימפיים כמו גלינה גורוחובה, מיכאיל וורונין, השוער האגדי וזוכה כדור הזהב לב יאשין, ויטאלי דווידוב שזכה שלוש פעמים במדליית זהב בענף הוקי קרח והמתעמלת האמנותית אלינה קבאייבה.

מאז 2019 עומד בראש האגודה גנרל שירות הביטחון הפדרלי אנאטולי גולבסקי.

==מחלקות==
{| class="wikitable"
! scope=col style="color:#FFFFFF; background:#2447D5;" |ענף ספורט
! scope=col style="color:#FFFFFF; background:#2447D5;" |קבוצה
! scope=col style="color:#FFFFFF; background:#2447D5;" |ייסוד
! scope=col style="color:#FFFFFF; background:#2447D5;" |פירוק
|-
| כדורגל || מועדון הכדורגל דינמו מוסקבה || 1923 ||
|-
| כדורגל נשים || מועדון כדורגל נשים דינמו מוסקבה || 2021 ||
|-
| הוקי קרח || מועדון ההוקי דינמו מוסקבה || 1946 ||
|-
| rowspan=2| כדורסל || מועדון הכדורסל דינמו מוסקבה || 1923 || 2016
|-
| מועדון כדורסל נשים דינמו מוסקבה || 1923 ||
|-
| rowspan=2| כדורעף || מועדון כדורעף דינמו מוסקבה || 1926 ||
|-
| מועדון כדורעף נשים דינמו מוסקבה || 1926 ||
|-
| פולו מים || מועדון כדורמים דינמו מוסקבה || 1923 ||
|-
| קטרגל || מועדון קטרגל דינמו מוסקבה || 2002 ||
|-
| כדורגל חופים || מועדון כדורגל חופים דינמו מוסקבה || 2012 ||
|-
| רוגבי || מועדון רוגבי דינמו מוסקבה || 1933 ||
|-
| בנדי || מועדון בנדי דינמו מוסקבה || 1923 ||
|-
| שחייה || מועדון השחייה דינמו מוסקבה || 2010 ||
|-
| סיף || מועדון הסיף דינמו || 1923 ||
|-
| חתירה || מועדון החתירה דינמו || 1928 ||
|-
| התעמלות || מועדון ההתעמלות דינמו || 1974 ||
|-
|-
|}

==ראו גם==
*דינמו (אגודת ספורט)
*דינמו סנקט פטרבורג (אגודת ספורט)
*זניט (אגודת ספורט)
*טורפדו (אגודת ספורט)
*לוקומוטיב (אגודת ספורט)
*ספרטק (אגודת ספורט)
*צסק"א מוסקבה (אגודת ספורט)

==קישורים חיצוניים==

* 

*
קטגוריה:רוסיה: ארגוני ספורט
קטגוריה:מוסקבה: מועדוני ספורט
קטגוריה:משרד הפנים (רוסיה)
קטגוריה:אגודות ספורט
וולודימיר זאלוז'ייצקי

וולודימיר סרגיי זאלוז'ייצקי (באוקראינית: Володи́мир Сергі́й Залозе́цький; 28 ביולי 1884 – 13 ביולי 1965) היה פוליטיקאי אוקראיני.

==ביוגרפיה==
זאלוז'ייצקי נולד בצ'רנוביץ, ולמד משפטים באוניברסיטת צ'רנוביץ ובאוניברסיטת וינה. הוא לחם ב במהלך מלחמת העולם הראשונה. בתקופת השלטון הרומני בבוקובינה היה זאלוז'ייצקי ממייסדיה של המפלגה הלאומית האוקראינית של בוקובינה , ועמד בראשה.

ב-1931 התמודד זאלוז'ייצקי בבחירות לראשות עיריית צ'רנוביץ, וזכתה לקולותיהם של יהודים רבים, עדות לקשרים היציבים ששררו בין היהודים לאוקראינים בבוקובינה.

==הערות שוליים==

קטגוריה:פוליטיקאים אוקראינים
קטגוריה:בוגרי אוניברסיטת וינה
קטגוריה:אנשי צבא אוסטרו-הונגרים במלחמת העולם הראשונה
קטגוריה:ילידי 1884
קטגוריה:נפטרים ב-1965
עידו קציר

עידו קציר (נולד ב-2 בספטמבר 1992) הוא קומיקאי, תסריטאי, יוצר תוכן, במאי וסטנדאפיסט ישראלי. יצר מערכונים קומיים שזכו לפופולריות ברשת האינטרנט.

== ביוגרפיה ==
קציר נולד ב-1992 וגדל במושב כפר אוריה. ב-2010 התגייס לחיל ההנדסה הקרבית. במהלך ולאחר שירותו הצבאי החל להעלות תוכן קומי לרשת, תוכן שצבר תאוצה והפך ויראלי.

ב-2015 החל לעבוד במשרד הפרסום אדלר חומסקי כקופירייטר. כ-4 חודשים לאחר מכן, זכה בתחרות אנשי הקריאייטיב הצעירים של גלובס.

ב-2016 עבר למשרד הפרסום מקאן, שם עבד כשנה ועזב לדרך עצמאית.

ב-2021 נבחר לרשימת 40 הצעירים המבטיחים של מגזין אייס. מאז 2023 עובד קציר במחלקת הדיגיטל של כאן 11.

== קריירה ==
* כתיבת דמויות ומערכונים לסדרות בכיכובה של תום יער - "תום יער עושה את שביל ישראל", "תום יער עושה בגרות" ו"הכל תום" (2015-2019)
* כתיבת מערכונים לתוכנית ״טלוויזיה מהעתיד״ (רשת 13, 2017).
* צילום ועריכה של מערכוני רשת עצמאיים, בין היתר בשיתוף פעולה עם רועי כפרי, דור מוסקל, ישי סוויסה, ועוד (2018-היום).
* מופע סטנדאפ בצוותא בשנת 2018.
* כתיבת חומרי סטנדאפ עבור המופע "שאולי" של אסי כהן (2019-2021)
* הפקה של השירים "משה בר סימן טוב" (עם בן שלאף) ו"תעשו את הסימן" (עם מיכאל כהן) - פארודיה על השיר ״זה סימן בשבילי״ של ערוץ הילדים (2020)
* כתיבה והגשת פינות לתוכניות "פעם בשבוע עם תם אהרון" ו-"מהצד השני עם גיא זהר" (2020)
* כתיבה לתוכנית "זאת וזאתי" (רשת 13, 2020)
* כתיבה ובימוי של מערכונים בהשתתפותו עבור "חישגד" של מפעל הפיס. (2021). כמו כן יצירת פסקול מקורי למערכונים בשיתוף פעולה עם המוזיקאים תומר רבינוביץ׳ ואורי טולדנו.
* מופע סטנדאפ מקורי מלא "כל הכבוד לי" (2022).
* כתיבה והגשת פינות בתוכנית הרדיו טייכר וזרחוביץ׳ (2022).
* בשנת 2024 שיחק בסדרה "ברלין בלוז" ששודרה ב-Yes הטלוויזיה בלוויין לצד בת זוגו, שירה נאור.
* באפריל 2024 הוציא לאור אלבום הומוריסטי של שירים בעברית תחת השם Jo Eusébe, לכאורה זמר השר בפורטוגזית משנות ה-70.

== חיים אישיים ==
לעידו אחות תאומה ואח גדול, אימו אדריכלית ואביו רופא. בזוגיות עם השחקנית שירה נאור ומתגורר בתל אביב.

==קישורים חיצוניים==

* 
* 

==הערות שוליים==

קטגוריה:קומיקאים ישראלים
קטגוריה:תסריטאים ישראלים
קטגוריה:במאים ישראלים
קטגוריה:סטנדאפיסטים ישראלים
קטגוריה:כפר אוריה: אישים
קטגוריה:ישראלים שנולדו ב-1992
רק איתך (אלבום של אביבה אבידן)

רק איתך הוא אלבום האולפן הרביעי של הזמרת הישראלית אביבה אבידן. את האלבום הוציאה במחצית שנת 1996 לאור חברת התקליטים האחים ראובני. דואט עם יואב יצחק בשם "כשהשיר ייגמר" (נכתב: אהוד מנור, הולחן: רמי ברזל) הפך ללהיט במועדוני הזמר המזרחי. נחום עושרי עיבד את מרבית רצועות האלבום.

== רשימת רצועות ==

== הערות שוליים ==

קטגוריה:אלבומי 1996
קטגוריה:אלבומי אביבה אבידן
קטגוריה:אלבומים בעברית
קטגוריה:אלבומי חברת האחים ראובני
מנוחה רדובילצקי-אבישר

מנוחה רדובילצקי-אבישר
חניכות ה"מעון לבנות ישראל" בטיול בירושלים, 1911; המחנכת מנוחה רדובילצקי ראשונה מימין
מנוחה רדובילצקי-אבישר (1893, יקטרינוסלב, האימפריה הרוסית – 1942, ירושלים) הייתה אשת חינוך ארצישראלית בתקופת היישוב.

==קורות חייה ופועלה==
נולדה ביקטרינוסלב (כיום דניפרו, אוקראינה) ולמדה שם בגימנסיה ממשלתית. כן למדה עברית ותנ"ך אצל מורים פרטיים, בהם יהודה שפירא, לימים מורה בבית הספר פיק"א בפתח תקווה. עלתה לארץ-ישראל בשנת 1907 עם הוריה ואחִיה. כאן הצטרפו לאחיותיה הבוגרות מרים וחנה והתיישבו בירושלים. יחד עם אחותה חנה, שהייתה גדולה ממנה בשש שנים, התקבלה מנוחה בשנת 1910 לעבודה במעון היתומות של חברת עזרה של יהודי גרמניה (בקיצור: "עזרה") בעיר.

בעקבות מלחמת השפות עזבו מורות ומורים רבים את מסגרות החינוך של חברת "עזרה", ובכללם חנה ומנוחה רדובילצקי שהחלו ב-1913 לעבוד ב'מעון עברי לבנות ישראל'. המעון, שנתמך על ידי המשרד הארצישראלי, נקלע לקשיים כספים וככל הידוע נסגר בשלהי 1917. לאחר מלחמת העולם הראשונה החלה מנוחה ללמד בבתי הספר של רשת החינוך העברי בירושלים, בהם בית הספר הדתי לבנות "שפיצר", ובהמשך לימדה בבית הספר למל.

מנוחה רדובילצקי נישאה ב-1919 למחנך דוד אבישר. היא נפטרה בירושלים ב-27 באפריל 1942 בלדתה את בנם מנחם-מאיר.

בשנים 1911–1912, שבהן עבדה בבית יתומות של חברת "עזרה" בירושלים, ניהלה יומן אישי שבו באו לביטוי תפיסותיה החינוכיות, הלאומיות והמגדריות. היומן, כמסמך היסטורי, משמש לחוקרים מקור להכרת התקופה ונחשפים בו חיי היום-יום של מחנכת בת העלייה השנייה והאתגרים המקצועיים והאישיים שעמדו בפניה.

==קישורים חיצוניים==
* נאוה דקל ורות קרק, "[https://www.ybz.org.il/?CategoryID=179&ArticleID=8308#.YrWuqXZBw2w נשים ביישוב ובציונות בראי המגדר: זהות אישית, מקצועית, מגדרית ולאומית ביומנה של מנוחה רדובילצקי, 1911–1912]", קתדרה 180, ינואר 2022, עמ' 69–90
* 

==הערות שוליים==

קטגוריה:ישראליות ילידות האימפריה הרוסית
קטגוריה:נשות העלייה השנייה
קטגוריה:נשות חינוך ביישוב
קטגוריה:נשות חינוך שוחרות השפה העברית ביישוב
קטגוריה:כותבות יומן
קטגוריה:ישראליות שנולדו ב-1893
קטגוריה:נפטרות ב-1942
קטגוריה:ארץ-ישראלים שנפטרו ב-1942
שימני כחותם

שימני כחותם הוא אלבום האולפן החמישי של הזמרת הישראלית אביבה אבידן. את האלבום הוציאה במחצית שנת 1998 לאור חברת התקליטים האחים ראובני. שיר הנושא של האלבום נכתב והולחן על ידי מיכל חזון ועוזי חיטמן. "אחרי האהבה" נכתב והולחן על ידי אהוד מנור ורון שובל. אריה ברקוביץ' עיבד את מרבית רצועות האלבום. בנוסף, בלטו ממנו השירים "כמו סירה טרופה" ו"גונב הלבבות".

== רשימת רצועות ==

== הערות שוליים ==

קטגוריה:אלבומי 1998
קטגוריה:אלבומי אביבה אבידן
קטגוריה:אלבומים בעברית
קטגוריה:אלבומי חברת האחים ראובני
המגדל (סדרת טלוויזיה)

המגדל (באנגלית: The Tower) היא מיני-סדרת דרמת פשע משטרתית בריטית בת שלושה פרקים. הסדרה שודרה בין 8 ל-10 בנובמבר 2021.

==עלילת הסדרה==
הסדרה עוסקת בשרה קולינס, בלשית בכירה החוקרת את עברם של שוטר ונערה צעירה שנפלו אל מותם מגגו של גורד שחקים. כאשר השוטרת היחידה אשר הייתה עדת ראייה למעשה נעלמת – החקירה מסתבכת ומסתעפת למספר כיוונים, החושפים מעשי גזענות ושחיתות משטרתית.<ref></ref><ref></ref><ref></ref><ref></ref>

==קישורים חיצוניים==

==הערות שוליים==

קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות משטרה ופשע
קטגוריה:תוכניות טלוויזיה שמתרחשות בלונדון
נחל שוקק

נחל שוקק (בעבר נהר אל ג'וסק) הוא נחל איתן הזורם בפארק המעיינות, בעמק המעיינות שבעמק בית שאן. אורכו כ־1.5 ק"מ והוא נשפך אל נחל הקיבוצים.

==תוואי הנחל==
מוצא הנחל בעין שוקק, מעיין גדול ואיתן. משם זורמים המים הצלולים אל בריכת הטחנה, דרך "השביל הרטוב" בסדרת מפלים קטנים. בדרך נשפכת אליו תעלה מלאכותית שמנקזת את יובליו נחל גפת ונחל יצפור דרך השטחים החקלאים המעובדים שמדרום לנחל. לאחר בריכת הטחנה ממשיך הנחל לזרום עד שנשפך לנחל הקיבוצים סמוך לתל שוכה.

==ארכאולוגיה==
לצד הנחל נבנו בעבר שתי טחנות קמח. אחת במעלה הנחל בצמוד לעין שוקק – טחונת אל-ג'וסק שרובה הרוסה. השנייה, טחונת אל-אשרף נשמרה יחסית עם חלקים מאמת המים אליה ונמצאת בסוף השביל הרטוב, סמוך לבריכת הטחנה שנקראת על שמה.

==השביל הרטוב==
"השביל הרטוב" הוא לשביל הליכה רגלית בתוך מים רדודים, מוקף בצמחייה וקנים ומוצל המחבר בין עין שוקק לבריכת הטחנה בתוואי נחל שוקק. אורכו כ־300 מטרים ועומק המים בו כ־30 ס"מ. השביל הוקם על ידי "כוח צביקה" לזכרו של סרן מקיבוץ מירב שנפל בצוק איתן. אנשי "כוח צביקה" ממשיכים לפתח לטפל באתר השביל באופן קבוע. בני משפחתו של צביקה קפלן, חיילי גדס"ר גולני ומתנדבים נוספים, פרצו וסידרו את השביל הרטוב לשימוש והנאת כלל ציבור המטיילים בפארק, כמקום להנצחתו. צוות פארק המעיינות תרם לפריצת השביל.

==בעלי חיים==
בנחל נצפו החלזונות שחריר חלק וסהרונית הירדן, גם בריום (נימפה) ודגים מהסוג גמבוזיה.

==ראו גם==
* עין מודע
* נחל עמל

==קישורים חיצוניים==

==הערות שוליים==

קטגוריה:עמק בית שאן
קטגוריה:בקעת הירדן: נחלים
לכל אדם מלאך

לכל אדם מלאך הוא אלבום האולפן השישי של הזמרת הישראלית אביבה אבידן. את האלבום הוציאה במחצית שנת 2002 לאור חברת התקליטים אלי אזרזר הפקות. בין השירים שזכו להצלחה מהאלבום ניתן למנות את "אל תשאל אותי" (מילים: אהוד מנור, לחן: יזהר כהן), "מחכה לך" (מילים: דוד זיגמן, לחן: עדי לאון) ו"כמו ציפור" בהשתתפות מושיק שמואלי (מילים: צולי זכאי, לחן: חזי גרוס).

== רשימת רצועות ==

== משתתפים באלבום ==
* עיבוד והפקה מוזיקלית: שי ראובני
* תופים: אשר פדי
* גיטרה בס: אבי יפרח
* גיטרות: אבי סינגולדה
* גיטרה סולו: יהודה קיסר
* בוזוקי: אריס נחום
* אקורדיון: בוריס אלייב
* דרבוקה: רוני דדון
* כלי הקשה: אורן בלבן, יהודה תמיר
* קלרינט: אלברט מלקוב
* כינור: ילמז טשצ'שמה
* קולות: יהודה תמיר

== הערות שוליים ==

קטגוריה:אלבומי 2002
קטגוריה:אלבומי אביבה אבידן
קטגוריה:אלבומים בעברית
נקודת רוס

נקודת רוס או רוס פויינט (באנגלית: Ross Point) היא לשון יבשה, בצד הדרום-מזרחי של פתחו של מפרצון וארווארה, בצידו הדרום-מערבי של האי נלסון, באיי שטלנד הדרומיים, שבאנטארקטיקה.

נקודת רוס ממוקמת 7.85 קילומטרים דרומית-מזרחית מנקודת הרמוני.

== היסטוריה ==
=== מיפוי הנקודה ===

נקודת רוס מופתה לראשונה על ידי אנשי סקרי דיסקוברי (DI personnel) אשר הפליגו, בשנת 1935, על ספינת המחקר המלכותית דיסקברי II (Discovery II).

רוס
רוס
ההתקפה על מחנה 80

ההתקפה על מחנה 80 הייתה אחת מפעולות הטרור האחרונות של ארגון האצ"ל. במסגרת ההתקפה, הגיעו לוחמי אצ"ל למחנה 80, גנבו נשקים מהמחנה, ושם התפתח קרב קשה בו נהרג מפקד המחנה שהיה בדרגת קולונל ושבעה מחייליו. חייל אצ"ל אחד נהרג בפעולה.

==פרטי האירוע==
ב-6 באפריל 1948, בשעות הבוקר המוקדמות, הגיעו למחנה 80 לוחמי אצ"ל בפיקודו של אליהו טמלר, הלוחמים היו לבושים במדים בריטים והסתייעו בשתי משאיות בריטיות שהוחרמו. הם הצטיידו בתעודות משלוח מזויפות, שלפיהן ניתנה להם רשות להיכנס למחנה, הם טענו שבאו לפנות את מחסן הנשק והחלו להעמיס 62 רובים, 39 תת מקלעים, 21 מקלעי ברן, פגזי פיאט, זחל ותחמושת לרוב.<ref>לפי עיתון דבר נלקחו 62 רובים, 48 תת-מקלעים, 18 מקלעים, 4 רובי פיאט וכמות תחמושת</ref> מפקד המחנה חשד בהם, וכאשר חיילי האצ"ל הרגישו בתנועה חשודה מצד חיילי המחנה החלו לפתוח ביריות, והתפתח קרב קשה בו נהרגו מפקד המחנה שהיה בדרגת קולונל ושבעה מחייליו. חייל אצ"ל אחד נהרג בפעולה, יצחק קוה. כלי הנשק שימשו את האצ"ל במערכה על יפו במלחמת העצמאות.

מייד לאחר ההתקפה החל הצבא הבריטי לערוך חיפושים במכוניות שעברו בדרך למחנה 80, באותו היום הוכרז עוצר דרכים בסביבה.<ref></ref>

ארבעה אנשי מגן נעצרו ונחקרו, נעצר גם בחור שנטען כי ליווה מכונית עם בנזין, ושהיה בבעלותו נשק ללא רישיון לכך.<ref></ref>

==הערות שוליים==

קטגוריה:1948 בארץ ישראל
קטגוריה:אצ"ל: פעולות
השמר לך פן תשכח את ה'

הִשָּׁמֶר לְךָ פֶּן תִּשְׁכַּח אֶת ה היא מצוות לא תעשה. לפי דברי התלמוד מצווה זו אוסרת את הגאווה. האיסור לשכוח את ה' כלול בעשר זכירות, ובעל ספר חרדים מציין אותו בין המצוות שהאדם חייב בהם תמיד.
==מקור המצווה==
נאמר בתורה:

ב מובאים דברי רב נחמן בר יצחק לפיהם מפסוקים אלה נלמדת מצוות לא תעשה לאסור את הגאווה:

==מחלוקת הראשונים האם למנותה במניין המצוות==
בעקבות התגלות שמיימית בחלום, מנה הסמ"ג את איסור הגאווה כאחת מתרי"ג מצוות: 

הסמ"ג עצמו מציין שהרמב"ם בספר המצוות לא מנה לאו זה. הרמב"ן מנה איסור שכחת ה' כמצווה, אך לא מנה את איסור הגאווה כמצווה בפני עצמה. בדומה לשיטת הרמב"ן גם רבנו יונה מונה מצווה של איסור שכחת ה'.

בעל מגילת אסתר מסביר שהרמב"ם לא מנה מצווה זו משום שהיא מצווה כללית. רבי שלמה הכהן מסביר שלדעת הרמב"ן היות שהגאווה נגרמת על ידי שכחת ה', לכן איסור הגאווה כלול באיסור לשכוח את ה', ודרשת הגמרא היא אסמכתא בלבד.

החפץ חיים מונה מצווה זו כלאו הששי בין הלאוים שעליהם עובר מי שמספר לשון הרע.

==קישורים חיצוניים==
* 
* הרב אלחנן סמט, [https://www.tora.co.il/parasha/meat/ekev_67.doc איסור גאווה מן התורה – מניין?]

==הערות שוליים==

קטגוריה:מצוות לא תעשה
קטגוריה:פרשת עקב
קטגוריה:גאווה
קטגוריה:מצוות הנוהגות בזמן הזה
פביאן פרנקל

פביאן ג'וזף בסון-פרנקל (בצרפתית: Fabien Joseph Besson-Frankel נולד 6 באפריל 1994) הוא שחקן אנגלי-צרפתי הידוע כמי שגילם את התפקיד של כריסטון קול בסדרת הטלוויזיה של HBO, בית הדרקון.

== ביוגרפיה ==
פרנקל נולד באזור קנזינגטון וצ'לסי בלונדון לשחקן האנגלי מארק פרנקל ולרואת החשבון הצרפתייה קרוליין בסון. פרנקל איבד את אביו בתאונת דרכים כשהיה בן שנתיים. באותה עת אמו הייתה בהריון. <ref></ref>

פרנקל למד קורס יסוד בן שנה באקדמיה המלכותית לאמנות דרמטית (RADA) לפני שהמשיך ללימודי תואר ראשון באמנויות מהאקדמיה למוזיקה ואמנות דרמטית בלונדון בשנת 2017. <ref></ref> <ref></ref>

==קריירה==
בשנת 2017 שיחק פרנקל בתיאטרון במחזה "The Knowledge" .

בשנת 2019 שיחק בסרט "חיים שלי" בו כיכבו אמיליה קלארק והנרי גולדינג. שנתיים לאחר מכן שיחק במיני סדרת הטלוויזיה הנחש.

בשנת 2022 שיחק בסדרת הטלוויזיה האפית בית הדרקון.

== פילמוגרפיה ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2019
|חיים שלי
| פביאן
| <ref></ref>
|-
| 2019
| NYPD Blue
| תיאו סיפוביץ'
| פרק אחד <ref></ref>
|-
| 2021
| הנחש
| דומיניק רנלאו
| מיני סדרה; 4 פרקים <ref></ref>
|-
| 2021
|An Uncandid Portrait
|גאספר
| פרק אחד." <ref></ref>
|-
| rowspan="2" | 2022
| בית הדרקון
| סר כריסטון קול
| <ref></ref>
|-
|Venice at Dawn
| דיקסון
| <ref></ref>
|-
|}

== תיאטרון ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2017
|The Knowledge
| כריס
| תיאטרון צ'רינג קרוס, לונדון <ref></ref>
|-
|}

==קישורים חיצוניים==

== הערות שוליים ==

קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1994
מנסור א-סוויים

מנסור א-סוויים (בערבית: منصور الصويم, תעתיק מדויק: מנצור אלצוים; נולד ב-1970 בניאלה שבסודאן) הוא סופר ועיתונאי סודאני. מחברם של ספרים וסיפורים קצרים.

א-סוויים נולד בניאלה שבדרום דארפור, והוא חי ועובד בבירה הסודאנית ח'רטום. הוא החל לכתוב ב-1990 ופרסם לראשונה ב-1995. עד 2021 הוציא חמישה רומנים ושני אוספי סיפורים קצרים. הרומן הראשון שלו, שנקרא "גבולות אפר", תורגם לאנגלית בשנת 2012. הרומן השני שלו, "זיכרונותיו של נבל", קיבל את פרס א-טייב סאלח לכתיבה יוצרת בסודאן, על שם הסופר הסודאני המפורסם. בשנת 2005 הספר פורסם בצרפתית בשנת 2021 וזכה לביקורת חיובית במדור הספרותי של העיתון "לה מונד". הספר תורגם לעברית בידי אילנה המרמן ויצא ב-2022 במסגרת ספריה לעם.

בשנת 2011 קיבל א-סוויים מענק מהקרן הערבית לאמנויות ותרבות (AFAC) עבור הפרויקט הבא שלו, רומן היסטורי בשם "הסולטן האחרון".

מנסור א-סוויים

==ספריו==
*"تخوم الرماد" (גבולות האפר, 2001) תורגם לאנגלית – Boundaries of Ash.
*"ذاكرة شرير" (זיכרונות מרושעים של ילד רחוב, 2006) תורגם לצרפתית ולעברית.
*"أشباح فرنساوي" (רוחות צרפתיות, 2014).
*"آخر السلاطين" (אחרון הסולטנים 2015).
*"عربة الأموات" (כריכת המתים 2016).

קטגוריה:סופרים ערבים
קטגוריה:סודאנים
קטגוריה:ילידי 1970
חוק סיוע למשפחות שבראשן הורה עצמאי

חוק סיוע למשפחות שבראשן הורה עצמאי, התשנ"ב-1992, אושר בכנסת ב-17 במרץ 1992, והוא מעניק הטבות אחדות להורה במשפחה חד-הורית, שהוא אדם העומד לבדו בראש משפחה, משום שנפרד מבן זוגו או שבן זוגו נפטר.

==היסטוריה חקיקתית==
הצעת חוק משפחות חד-הוריות הוגשה לכנסת בשנת 1989 על ידי חברת הכנסת אורה נמיר, ואושרה, בשם חוק משפחות חד-הוריות, התשנ"ב-1992, בכנסת השתים עשרה ב-17 במרץ 1992. דברי ההסבר להצעת החוק הציגו את המניע לחקיקתו:
:בעיות הקיום היום־­יומיות בפניהן ניצב ההורה במשפחה החד־­הורית, קשות לאין שיעור מאלה הניצבות בפני משפחה שבה שני הורים.
:בהיעדר בן זוג היכול לסייע להורה היחיד בניהול משק הבית ובתפקיד חינוך וגידול הילדים, הוא מתקשה מחד במציאת מקום עבודה שיאפשר לו הכנסה ברמה הנדרשת לקיום ילדיו ומאידך הוא גם המפרנס היחיד של משפחתו.

החוק כולל הטבות אחרות המפורטות בו, וכן הטבות שניתנו בתיקונים עקיפים במסגרתו לחוק הבטחת הכנסה ולחוק הביטוח הלאומי.

בתיקון ראשון לחוק, שאושר ב-8 במרץ 1994, הורחבה ההגדרה של "הורה יחיד", כך שתכלול מצבים נוספים המזכים בהטבות שבחוק. תיקון מס' 2 לחוק, מ-1998, חידד את הגדרת "הורה יחיד". התיקון מס' 3 לחוק, משנת 2001, הוסיף להגדרת "הורה יחיד" אישה ששהתה במקלט לנשים מוכות.

תיקון מס' 4 לחוק, משנת 2014, נעשה משיקולים של תקינות פוליטית, והחליף את המושג "הורה יחיד" במושג "הורה עצמאי", ושינה בהתאם את שם החוק ל"חוק סיוע למשפחות שבראשן הורה עצמאי". דברי ההסבר להצעת החוק, שהוגשה על ידי חבר הכנסת מאיר שטרית, נימקו את הצורך בשינוי:
:מטרת החוק המוצע להחליף את המונחים "הורה יחיד" ו"משפחה חד־הורית" הקבועים כיום בחוק משפחות חד־הוריות, התשנ"ב–1992. החוק מקנה זכויות והטבות למשקי בית מסוגים שונים שבראשם הורה אחד שהוא אחד מאלה: אלמן, רווק, גרוש או פרוד; ואולם, המונחים האמורים אינם הולמים הורה גרוש או פרוד שבהחזקתו ילד, שהרי במצבים אלה לילד שני הורים מוכרים וידועים ובמקרים רבים שניהם מעורבים בגידולו, בחינוכו ובטיפול בו.
:השימוש במונחים אלה יש בו כדי להשפיע על השיח המשפטי והציבורי כלפי הורותו של אחד ההורים, על פי רוב האב, הן מצד האם והילד, הן מצד הרשויות ומוסדות החינוך, והן מצד החברה בכללותה.

==הוראות החוק==
החוק מגדיר "הורה עצמאי":

ילד לעניין חוק זה הוא ילד שטרם מלאו לו 18 שנים, לרבות ילד חורג וילד מאומץ ולמעט נער ונערה נשואים.

הטבות להורה עצמאי:
* זכאות לקדימות בהכשרה מקצועית.
* זכאות לקדימות בקבלת ילדיו למעון יום ולהקלה בגובה דמי האחזקה במעון.
* זכאות להלוואה מוגדלת מאת המדינה או מטעמה לצורכי דיור.

בתיקון עקיף לחוק הבטחת הכנסה נקבעה להורה עצמאי זכאות לגמלת הבטחת הכנסה מוגדלת.

בתיקון עקיף לחוק הביטוח הלאומי נקבעה זכאותו של הורה עצמאי למענק לימודים המשולם בתחילתה של שנת לימודים, בעד ילד שלפני 31 בדצמבר של אותה שנת לימודים מלאו לו 6 שנים ולא מלאו לו 18 שנים.

==קישורים חיצוניים==
* 
* 
* 
* 
* 

==הערות שוליים==

קטגוריה:הכנסת השתים עשרה: חקיקה
סיוע למשפחות שבראשון הורה עצמאי
קטגוריה:ישראל: רווחה
יצחק קורייאט (הראשון)

הרב יצחק קורייאט הראשון (סביב ה'ר"צ, 1530 - לפני ה'שס"ז, 1607) היה מקובל, אב בית הדין ורבה של מרקש בשלהי המאה השש העשרה. ראש היחס למשפחת קורייאט.

== קורותיו ==
נולד וגדל במרקש. בהמשך התמנה לדיין שלישי במרקש יחד עם הרבנים הרב יוסף אבן שושן והרב סלימאן בן למעלוף.<ref name=":0">קורא הדורות, העתקת הרב שמואל קונקי, תקע"ח.</ref> כמו כן נמסר ששלושת הרבנים הנ"ל זכו לגילוי אליהו הנביא.<ref name=":0" /> בהמשך, כיהן כאב בית הדין ורבה של מרקש.<ref>"הרב המפורסם המקובל האלהי כמוהר"ר יצחק קורייאט זצוק"ל אב בית דין בעיר מראכס יע"א". כ"כ הרב יוסף כנאפו בהסכמתו לספר נחלת אבות תיקון יצחק למו"ה יצחק קורייאט, וכ"כ הרב שלמה אבן דנאן בהסכמתו לספר בקע לגלגלת לרבי אליהו אלמאליח.</ref> סביב שנת ה'ש"ם ביקר בפאס, ושם התדיין עם חכמי העיר וביקר את מנהגם להקל בענייני טריפות, שאם הייתה סירכא שרובה יוצאת מהדופן והייתה מכה בדופן, היו תולים את הסירכא במכה, והיו מכשירים אותה, ולא הצריכו אפילו בדיקת נפיחה. חכמי העיר הודו לרבי יצחק כי אכן מצד הדין היה ראוי להצריך בדיקת נפיחה, אלא שפשט המנהג להקל.<ref>ראו: תקנות חכמי פאס, חידושי דינים לרבי שמואל אבן דנאן, עמ' תשע"ג. ושם מובא שגם רבי שמואל בעצמו פקפק על המנהג להקל בזה.</ref> כמו כן בנידון אחר בענייני טריפות, התרעם על מנהג עירו מרקש להחמיר שלא מן הדין.<ref>ראו: מן הגנזים חלק י' עמ' ג.</ref> כמו כן היה מקובל.<ref>כונה: "המקובל האלהי" בספר ברית אבות פ' עקב דף נא ע"ד וכן בספר זכות אבות דף סה ע"ד.</ref>

=== משפחתו ===
רבני משפחת קורייאט בדורות מאוחרים יותר, מייחסים את עצמם לרבי יצחק, וציטטו דברי תורה משמו.<ref name=":1">ראו: רבי אברהם רפאל קורייאט, בספרו זכות אבות דף סה ע"ד. וכן נכדו של האחרון - רבי אברהם קורייאט, בספרו ברית אבות פ' עקב דף נא ע"ד, מכנהו כ'ראש היחס'.</ref> אך בקרב החוקרים ישנו פקפוק באמינות היחס, משום שהכתובה של בני המשפחה מתייחסת לדורות קדומים, ואין שם אזכור לרבי יצחק.<ref>הרב יוסף פרץ, בספר 'תולדות חכמי מראכש', ערך רבי יצחק קורייאט, עתיד לצאת לאור.</ref>

=== פטירתו ===
נפטר לכל המאוחר בשנת ה'שס"ז,<ref>משום שרבי שמואל אבן דנאן התמנה לאב בית הדין פאס בשנת ה'שס"ז וכתב עליו תואר 'זכרונו לברכה'.</ref> ונקבר במרקש.<ref name=":0" /> כיום לא ידוע מקום קבורתו המדויק.

== חיבוריו ==
*חידושים על המקרא - חלק קטן נדפס בספר 'ברית אבות' ו'זכות אבות'.<ref name=":1" /> חלקים נוספים מצויים בכתבי יד.
*ביאורים למדרש - בכתבי יד. חלקים מהם נדפסו בקובץ הגליונות 'רי"ח ניחוח' תשע"ט.<ref></ref>
*סגולות - בכתבי יד.

מקבץ מתורתו יצא לאור על ידי מכון פי ישרים בסוף ספר 'בית אהרן' לרבי אהרן אזולאי.

== הערות שוליים ==

קטגוריה:רבנים מרוקאים
קטגוריה:אבות בתי דין
קטגוריה:מרקש: רבנים